Mara i Kata
2026-08-19 20:30 - 22:00 (Europe/Zagreb) | Ispod svete Marije – Kazerma, Ul. od Kaštela, Dubrovnik, Dubrovačko-neretvanska, 20000, Croatia
Mara i Kata
Inspirirano radio emisijom Na posjedu u kundurica Petra Kušelja.
Autor projekta: Saša Božić
u suradnji s
Mara: Nataša Dangubić
Kata: Doris Šarić-Kukuljica
Kostimi: fundus Dubrovačkih ljetnih igara
U predstavi Mara i Kata koriste se dijelovi pjesama: Tiho je negdje svirala mandolina, Adio Mare, Stare ljubavi, Izišla je zelena naranča, Zbogom ostaj moj cvijete ljubljeni, Kad pjesma zrikavaca zamre i Dubrovačka jesen. Zahvaljujemo autorima na ustupanju prava za korištenje.
Hvala i Ivani Dražić Selmani za suradnju na scenografiji.
Premijera održana 20. srpnja 2020. na 71. Dubrovačkim ljetnim igrama.
Od 1960-ih godina započela je čuvena emisija HR Radio Dubrovnika Na posjedu u kundurica, kada bi u vrijeme njezinog emitiranja ulice Grada opustjele, čega se mnogi Dubrovčani još sjećaju. Kroz kontinuirano emitiranje na radiju, glumice Žužu Egrenyi i Desu Begović Mrkušić u ulogama Kate i Mare, posjećuje Dundo Pero (u izvedbi Renca Perca, a potom gospara Toma Šuljka) te taj slavni trojac u formi tipične dubrovačke ćakulete komentira recentna događanja u Gradu. Predstava Mara i Kata, inspirirana je tragovima te slavne radio emisije i nastaje kao priča o mentalitetu grada, naravima njegovih stanovnika, puna gorko-slatkih silnica, prvenstveno onih koje revidiraju uspomene i obogaćuju sjećanje. Predstava Mara i Kata nelinearno posjećuje različite epohe u životu Grada, seleći nas iz 2020. godine u 2000., a potom u daleku budućnost. Nataša Dangubić i Doris Šarić-Kukuljica vode nas na apsurdno putovanje Gradom, od kraja devedesetih do recentnih vremena, Gradom koji danas plovi svojoj neizvjesnoj budućnosti.
—
Ovaj kazališni projekt se bavi potencijalom memorije za nastanak novog kazališnog čina. Ova predstava počinje tamo gdje originalna radio snimka Mare i Kate završava.
Saša Božić
—
U moru tipskih likova književnosti Dubrovnika, oduvijek su ponajviše zanimanja izazvali parodijski parnjaci, bilo da su se nalazili na antonimskoj relaciji poput, primjerice, sluge i gospodara, lukavca i naivca, ili ipak onoj sinonimnoj poput naših titularnih kundurica.
Duboko češljajući svaku od gradskih tema, Mara i Kata se britko i ekspresivno osvrću na sve: od trenutnog političkog stanja u Lijepoj Našoj, preko afitavanja, pa sve do toga koji turisti ih najviše gustaju. Začudnom vještinom prelaženja s jednog predmeta rasprave na drugi, ovaj dubrovački tandem ne prestaje kritizirati sve i svakoga svojim specifičnim humorom, tempiranim komičnim obratima, originalnim jezikom i apsurdnim prevrednovanjem pojma mudrosti svakodnevice. Prateći njihov dijalog, mi svjedočimo stvaranju novog diskursa trača koji, daljnjim razvitkom, polagano preuzima oblik pop-kulturne filozofije, svima dostupne i lako prohodne. Klasično, stereotipno kundurovanje doživljava svojevrsnu metamorfozu u kulturološko-sociološko spekuliranje – naravno, nikad ne gubeći na svom zavodljivom, vrckavom i razigranom izrazu. Mara i Kata je i priča o recentnoj povijesti Grada i svim njegovim žiteljima – od onih na vrhu političke vlasti pa sve do takozvanih oriđinala, unikatnih individualaca bez kojih on ne bi bio što je. Sveprisutni kroz mnoga razdoblja, o njihovom postojanju možemo saznati kako kroz historiografiju tako i kroz društvene mreže danas. Ili jednostavno, poslušajte što vam o njima Mara i Kata imaju za spjegat. O neponovljivosti njihovih razgovora dovoljno je za reći da se i povijest Republike, jednom provučena kroz humorističnu prizmu titularnih kundurica, može sagledati iz tračerskog kuta. Raspredajući redom, ni problematika političke korektnosti nije se našla pošteđenom, svaka ju ponaosob analizirajući na nov, autentičan način. Revidirajući stil života u Dubrovniku, od devedesetih naovamo, pa sve do u budućnost, naše analitičarke iz dvorišta neprestano otvaraju nove perspektive, stvarajući umjetnost beskrajnog trošenja vremena..
Antonela Tošić

Izvedbe
16. kolovoza / nedjelja / 20:30h
Ispod Svete Marije – Kazerma
16. kolovoza / nedjelja / 22:30h
Ispod Svete Marije – Kazerma
17. kolovoza / ponedjeljak / 21:30h
Ispod Svete Marije – Kazerma
18. kolovoza / utorak / 20:30h
Ispod Svete Marije – Kazerma
18. kolovoza / utorak / 22:30h
Ispod Svete Marije – Kazerma
19. kolovoza / srijeda / 20:30h
Ispod Svete Marije – Kazerma
19. kolovoza / srijeda / 22:30h
Ispod Svete Marije – Kazerma

KAZALIŠNA PREDSTAVA ZA ODRASLE / ”Ja, trudnica” @ Korčula
2026-08-19 21:00 - 22:30 | Centar za kulturu Korčula, Obala korčulanskih brodograditelja bb, Korčula, Dubrovačko-neretvanska, 20260, Croatia
Tekst – ĐINA JAKIRRežija – JAN KEREKEŠDobna skupina -16+Premijera -13. LIPANJ. 2021.Trajanje -80 MINUTA
“I, kad će djeca?” , “Jeste trudni? Radite uopće na tome?”, “Gdje je zapelo?”. Tu su samo neka od pitanja koja se ne bi trebala pitat, a naša Ivona Ljubić sluša ih svakodnevno. U ovoj komediji s trudovima ispričat ćemo vam neobičnu ljubavnu priču koja počinje pišanjem na tester, zahuktava se pogrešnim riječima podrške apsolutno svih drugih likova, no uz velike napore ipak ima sretan završetak. Upravo zbog onoga što dolazi na kraju sve drugo postaje manje važno. To može potvrditi svaka majka. No onaj koji tvrdi da je trudnoća blaženo stanje, sigurno nije bio žena.
Autorski timIGRAJU:Ana Begić TahiriJan Kerekeš
AUTORSKI TIM:Scenografija – Dario HorvatGlazba – Marin KerešaKostimografija – Jan KerekešMajstor rasvjete – Dario HorvatMajstor tona – Izak MeštrićDesign plakata i scenografije – Zdravko Lovrić
Posebno priznanje za iznimno glumačko umijeće Ani Begić Tahiri na XI. Bobijevim danima smijeha u Zagrebu 2022.Nagrada za najbolju glumicu Ani Begić Tahiri na međunarodnom kazališnom festivalu u Skopju 2021. – BALKANSKI TEATARSKI FESTIVAL “PROVOKACIJA”Nagrada za najboljeg glumca Janu Kerekešu na međunarodnom kazališnom festivalu u Skopju 2021. – BALKANSKI TEATARSKI FESTIVAL “PROVOKACIJA

Zagrebačka filharmonija | Dawid Runtz, dirigent
2026-08-19 21:30 - 23:00 | ispred Katedrale, Ul. kneza Damjana Jude 1, Dubrovnik, Dubrovačko-neretvanska, 20000, Croatia
Zagrebačka filharmonija
Dawid Runtz, dirigent
—
Zagrebačka filharmonija orkestar je 150-godišnje tradicije vrhunskog muziciranja u Zagrebu i Hrvatskoj, promotor glazbene umjetnosti diljem Hrvatske i kulturni veleposlanik Hrvatske u svijetu. Ova glazbena institucija zaštitni je znak grada u kojem djeluje, a utjelovljuje urbanu sliku Zagreba kao srednjoeuropskog središta glazbe, umjetnosti i kulture koja nastupa ovog ljeta ispred Katedrale.
—
PROGRAM:
Leonard Bernstein: Mambo, iz mjuzikla Priča sa zapadne strane (West Side Story)
George Gershwin: Amerikanac u Parizu
Igor Stravinski: Posvećenje proljeća (Le Sacre du printemps)
1. L’Adoration de la Terre / Poklonstvo Zemlji
Introduction / Uvod
Les Augures printaniers – Danses des adolescentes / Glasnici proljeća –
Plesovi mladih djevojaka
Jeu du rapt / Ritual otmice
Rondes printanières / Proljetni krugovi
Jeux des cités rivales / Ritual suparničkih plemena
Cortège du sage / Povorka mudraca
Le Sage / Mudrac
Danse de la terre / Zemljin ples
2. Le Sacrifice / Žrtva
Introduction / Uvod
Cercles mystérieux des adolescentes / Tajanstveni krugovi mladih djevojaka
Glorification de l’Élue / Veličanje Odabrane
Evocation des ancêtres / Zazivanje predaka
Action rituelle des ancêtres / Ritual predaka
Danse sacrale (L’Élue) / Žrtveni ples (Odabrana)

Premijera | H. Ibsen: Žena s mora
2026-08-20 21:00 - 22:30, 2026-08-21 21:00 - 22:30, 2026-08-22 21:00 - 22:30, 2026-08-23 21:00 - 22:30, 2026-08-24 21:00 - 22:30 | Lokrum, Lokrum, Dubrovnik, Dubrovačko-neretvanska, 20000, Croatia
PREMIJERA
Festivalski dramski ansambl
H. Ibsen: ŽENA S MORA
—
Adaptacija teksta: Petra Pogorevc, Ivan Plazibat
Redatelj: Ivan Plazibat
Dramaturagija: Petra Pogorevc
Scenografkinja: Zdravka Ivandija Kirigin
Kostimografkinja: Petra Pavičić
Obikovateljica svjetla: Vesna Kolarec
Skladatelj: Hrvoje Nikšić
Inspicijentica: Stella Švacov Miletić
Lektorica: Ines Carović
—
Ellida Wangel: Nina Violić
Doktor Wangel: Franjo Dijak
Bolette: Nikolina Prkačin
Hilde: Tea Harčević
Lyngstrand: Adrian Pezdirc
Arnholm: Rakan Rushaidat
Stranac: Jure Henigman
—
Dramski program 77. Dubrovačkih ljetnih igara iznimno je sadržajan i šarolik, a festivalskoj će publici donijeti, osim uzbudljivih gostovanja i omiljenih repriznih naslova, nastavak promišljanja i razvoja dinamičnih koprodukcijskih i ambijentalnih koncepcija kao i velike premijere. Treći premijerni naslov, Žena s mora Henrika Ibsena donosi suptilnu i emotivnu priču o unutarnjoj rastrganosti, čežnji za slobodom i pravu na vlastiti izbor. U adaptaciji redatelja Ivana Plazibata i dramaturginje Petre Pogorevc kroz odnose ljubavi, braka i prošlosti otvara se prostor za promišljanje osobne odgovornosti i hrabrosti da se promijeni vlastiti život. Ibsenove likove koji će biti preneseni u suvremeni svijet i suočeni s problemima današnjice će utjeloviti Festivalski dramski ansambl u specifičnoj ambijentalnosti otoka Lokruma, čije okruženje snažno pojačava temeljne teme djela i osjećaj povezanosti čovjeka s morem i sudbinom.

Folklorni ansambl Linđo
2026-08-21 21:30 - 23:00 | ispred Katedrale, Ul. kneza Damjana Jude 1, Dubrovnik, Dubrovačko-neretvanska, 20000, Croatia
Folklorni ansambl Linđo, osnovan 1965. godine, danas je ustanova u kulturi Grada Dubrovnika. Ansambl je nazvan po omiljenom i najpoznatijem narodnom ples Dubrovačkog primorja, Župe i Konavala. Kolo linđo se, uz festu sv. Vlaha, dubrovački govor, umijeće izrade konavoskog veza, klapsko pjevanje, nijemo kolo Dalmatinske zagore, bećarac, međimursku popevku i brojna druga kulturna dobra iz raznih krajeva Lijepe naše, nalazi na listi zaštićenih nematerijalnih kulturnih dobara Republike Hrvatske. Ansambl je dobitnik brojnih priznanja i nagrada. Od 1967. redovito nastupa na Dubrovačkim ljetnim igrama, a na brojnim gostovanjima u Hrvatskoj i svijetu uspješno promovira ime Dubrovnika i Hrvatske. Folklorni ansambl Linđo neizostavan je dio programa Dubrovačkih ljetnih igara od 1967. godine, a njegove tradicionalne festivalske nastupe koji svjedoče i slave bogatstvo hrvatske nematerijalne baštine, uvijek rado posjećuje kako strana tako i domaća publika.

ZORAN PJEVA ARSENA/Naklon obitelji Dedić
2026-08-22 21:00 - 23:30 | Park Orsula, Magistralni put 2, Dubrovnik, 20 000, Croatia
Zoran Predin je 2019. godine odabrao dvanaest pjesama koje su snimljene u gypsy swing aranžmanima, a njegova dugogodišnja suradnja s Damirom Kukuruzovićem i Django Groupom omogućila mu je da svoju ideju ostvari na najbolji mogući način. Album „Zoran pjeva Arsena“ 2020. godine bio je najprodavanije glazbeno izdanje, a njihove live izvedbe postale su događaj koji se ne propušta!Kroz projekt „Zoran pjeva Arsena“, Predin donosi osobnu i duboko promišljenu interpretaciju Arsenova opusa te umjesto imitacije donosi vlastiti stil i novo ruho Arsenovim bezvremenskim skladbama poput “Kuća pored mora”, “Moderato Cantabile”, “Ni ti ni ja”, “Imenom sam tvojim zvao”, “Pamtim samo sretne dane” i drugih.

David Khrikuli, klavir
2026-08-22 21:30 - 23:00 | Knežev Dvor, Dubrovnik, Pred Dvorom 3, Dubrovnik, Dubrovačko-neretvanska, 20000, Croatia
David Khrikuli, klavir
—
Svjetska mlada pijanistička senzacija, 24-godišnji David Khrikuli iz Gruzije, osvojio je srca publike i kritike na nedavnom Međunarodnom pijanističkom natjecanju Frédéric Chopin u Varšavi s jedinstvenim interpretacijama Chopinove glazbe. Ne propustite hrvatski debi ove nove svjetske glazbene zvijezde na 77. Dubrovačkim ljetnim igrama – 22. kolovoza 2026.!
—
PROGRAM:
Frédéric Chopin: Poloneza-fantazija u As-duru, op. 61
24 preludija, op. 28
Preludij u C-duru (Agitato)
Preludij u a-molu (Lento)
Preludij u G-duru (Vivace)
Preludij u e-molu (Largo)
Preludij u D-duru (Molto allegro)
Preludij u h-molu (Lento assai)
Preludij u A-duru (Andantino)
Preludij u fis-molu (Molto agitato)
Preludij u E-duru (Largo)
Preludij u cis-molu (Molto allegro)
Preludij u H-duru (Vivace)
Preludij u gis-molu (Presto)
Preludij u Fis-duru (Lento)
Preludij u es-molu (Allegro)
Preludij u Des-duru (Sostenuto)
Preludij u b-molu (Presto con fuoco)
Preludij u As-duru (Allegretto)
Preludij u f-molu (Molto allegro)
Preludij u Es-duru (Vivace)
Preludij u c-molu (Largo)
Preludij u B-duru (Cantabile)
Preludij u g-molu (Molto agitato)
Preludij u F-duru (Moderato)
Preludij u d-molu (Allegro appassionato)
*****
Nokturno u c-molu, op. 48, br. 1
Nokturno u fis-molu, op. 48, br. 2
Sonata br. 3 u h-molu, op. 58
Allegro maestoso
Scherzo: Molto vivace
Largo
Finale: Presto non tanto

KONCERT KLASIČNE GLAZBE / Marin Limić i Neli Šestanović
2026-08-25 21:00 - 22:30 | Knežev prolaz, Korčula, Knežev prolaz, Korčula, Dubrovačko-neretvanska, 20260, Croatia
Marin Limić – klavir i Neli Šestanović

Zatvaranje Dubrovačkih ljetnih igara
2026-08-25 21:30 - 23:00 | ispred Katedrale, Ul. kneza Damjana Jude 1, Dubrovnik, Dubrovačko-neretvanska, 20000, Croatia
Simfonijski orkestar Hrvatske radiotelevizije
Sebastian Lang Lessing, dirigent
Pretty Yende, sopran
Darija Auguštan, sopran
Tomislav Jukić, tenor
—
Opera gala
—
Za veličanstven kraj Dubrovačkih ljetnih igara očekuje nas veliki Opera gala koncert na kojem će nastupiti svjetski poznata sopranistica Pretty Yende i hrvatska sopranistica Darija Auguštan te mladi izvrsni tenor Tomislav Jukić, uz pratnju Simfonijskog orkestra Hrvatske radiotelevizije pod ravnanjem maestra Sebastiana Lang Lessinga.

KAZALIŠNA PREDSTAVA ZA ODRASLE / "Gubitak čovječanstva" @ Korčula
2026-08-29 21:00 - 22:30 | Centar za kulturu Korčula, Obala korčulanskih brodograditelja bb, Korčula, Dubrovačko-neretvanska, 20260, Croatia
KAZALIŠNA PREDSTAVA ZA ODRASLE / “Gubitak čovječanstva” / Anton Podbevšek Teater – u suradnji s Cankarjevim domom Ljubljana
Režija: Matjaž Berger
Uloge: Ana Pavlin, Barbara Ribnikar, Jana Menger, Svit Stefanija, Gregor Čušin, Gregor Podričnik, Gal Oblak, Mario Dragojević, Tjaša Bucik, Gregor Luštek, Sašo Vollmaier/Manca Udovič
Adaptacija tekstova: Eva Mahkovic, Matjaž Berger
Dramaturgija: Nika Korenjak
Glazba: Sašo Vollmaier
Scenografija: Simon Žižek, Matjaž Berger
Kostimografija: Ina Ferlan
Dokumente čita: Ivan Lotrič
Gesta dr. Valentina Inzka, visokog predstavnika OHR-a za Bosnu i Hercegovinu {2009.-2021.}
Jezično savjetovanje: Barbara Rogelj
Dizajn tiskanog materijala: Eva Mlinar
Garderoba: Nataša Recer
APT produkcijski tim
Produkcija: Anton Podbevšek Teater; u suradnji s Cankarjevim domom Ljubljana
Zahvala: dr. Ali Žerdin, dr. Božo Repe, dr. Valentin Inzko, Adnan Latifović

Darude at Club Revelin
2026-09-04 22:30 - 2026-09-05 04:00 | Culture Club Revelin, Svetog Dominika 3, Dubrovnik, 20 000, Croatia
Darude at Club Revelin
Sand Storm arrives in Dubrovnik.
DARUDELIVE @ Club Revelin4th September 2026
Inside the walls, sound hits different.This is not just a night it’s a moment.
Secure your place at www.clubrevelin.com

I. Vojnović: Ekvinocijo
2026-09-11 21:30 - 23:00, 2026-09-12 21:30 - 23:00, 2026-09-13 21:30 - 23:00, 2026-09-14 21:30 - 23:00, 2026-09-15 21:30 - 23:00 | Posat, Ul. uz Posat 1, Dubrovnik, Dubrovačko-neretvanska, 20000, Croatia
Festivalski dramski ansambl
I. Vojnović: EKVINOCIJO
—
Redatelj: Krešimir Dolenčić
Skladatelj: Stanko Juzbašić
Scenografkinja: Dinka Jeričević
Kostimograf: Leo Kulaš
Oblikovatelj svjetla: Tomislav Maglečić
Oblikovatelj zvuka: Đoni Čučević
Jezični savjetnik: Maro Martinović
Koreografkinja: Zrinka Japunčić
Inspicijent: Roko Grbin
Asistentica redatelja: Roza Jurić
Asistentice scenografkinje: Marta Dolenčić, Marta Mršić
Asistentica kostimografa: Ana Trischler
Operater zvuka: Aljoša Reljić
Glazbenici na snimci
Vid Veljak, violončelo, glas
Stanko Juzbašić, gitare, truba, glas
Davor Rocco, snimatelj glazbe

Festivalski dramski ansambl
Frano Dražić: Goran Grgić
Niko Marinović: Goran Višnjić
Vlaho Slijepi: Maro Martinović
Ivo Ledinić: Karlo Mrkša
Pavo, barkarijol: Joško Ševo
Toni Perović: Toni Kukuljica
Parok: Branimir Vidić
Jele, Ivova majka: Zrinka Cvitešić
Anica, Franova kći: Lara Nekić
Lucija, djevojka u Frana Dražića: Nika Lasić
Kata, Pavova žena: Olivera Baljak
Marija od poste: Perica Martinović
Mare Pendova: Mirej Stanić
Marko Vojvodić: Maro Drobnić
Puk i djeca
Vicko Lise: Roko Roca
Luka: Luka Bokić
Toma: Toma Tolj
Nike: Nikolina Krupec
Mare: Nea Martinović
Pere: Petrunjela Baće
Jelica: Jelica Čučević
Tonći: Ante Tonći Đurković
Perica: Nea Njirić
Baldo: Erin Saltarić
Stari mornar: Božo Petric
Tehnička ekipa
Rasvjeta: Marko Mijatović, Antonio Vaclavek, Zoran Ćorluka, Ivan Sabljak, Robert Pavlić
Ozvučenje: Ivica Bušić, Đoni Čučević, Kristijan Rajčević, Milan Tomašić, Luka Čučević, Aljoša Reljić, Marin Lucianović
Garderoba: Ana Ljubičić, Dubravka Badurina, Ana Roko, Petra Bobić
Frizura i šminka: Ivana Pleša, Marija Jozipović
Rekvizita: Aida Machiedo, Tajana Martić
Majstori scene: Pero Ćorić, Senad Čobić, Tomo Glegj, Nedjeljko Špikula, Lovro Zagorac, Ivica Bolkovec
Opsluživanje scene: Lovro Zagorac, Ivica Bolkovec
Transport i montaža scene: Lovro Zagorac, Ivica Bolkovec te đaci i studenti
Voditelj tehnike: dipl. ing. Vinko Dubović
—
Predstava koja je proglašena najboljom prije dvije sezone. Nagradu hrvatskog glumišta dobili su i Krešimir Dolenčić za režiju, a Zrinka Cvitešić i Goran Višnjić za najbolje glavne uloge. Zrinka Cvitešić je za ulogu Jele dobila i nagradu Orlando i Nagradu Zlatni studio za najbolju žensku ulogu.
—
Mali predio dubrovačke obale koju plače more mirno, plavkasto, sve to tamnije u daljini. Ljubičasti konturi šipanjskoga slikovitog râta zatvaraju na pola zadnju crtu obzorja, dok se na lijevu stranu nebo razlijeva u pučinu. Laki oblaci zasjeli na nebu…Cijeli kraj diše tihim i sjetnim dahom naše melanholične prirode, kad je i nebo nekako zastrto slutnjom zlih dana što će doći.
I to bi bila prva didaskalija Ive Vojnovića. U Dubrovniku, u našem malom Posatu, gdje se igra predstava od ove didaskalije ostalo je more. I ostali su ljudi. Pa smo na probama počeli čitati i zaronili u to more i među te ljude iz nekog drugog vremena. I izronili u isto to današnje vrijeme. Vrijeme. To kako ga mi doživljavamo, taj tijek, ta prošlost iz koje slabo učimo I budućnost u koju pretjerano vjerujemo ili je se pretjerano bojimo, sabili se u tu jednu točku, ekvinocijo. Spojile se crte, more, nebo, oblaci i valovi, nahrupile čežnje, pohlepa, neoprošteni grijesi, preteške ljubavi, ambicije, prepuštanje melankoliji neumitnog kraja; Kraja oluje, kraja lica, uloga, kraja teksta, kraja života, početka nečeg novoga. Sve je tu, netaknuto, u ovom genijalnom tekstu, bezvremenski i svevremenski odzvanja mi na svakoj probi preko prekrasnih ljudi sa kojima sam se zaputio vezati taj brod. U Dubrovniku, na Ljetnim igrama. Na Igrama gdje sam toliko toga čudesnoga doživio.
Odlaze dječaci, mladići, u svakojake Amerike da se više ne vrate. Odlaze u živote, napuštaju nas, ostaju sjetne melodije, lijepi običaji, nedovršene barke, ostaju priče o jednoj Anici I Ivu, o pretužnoj Jeli, o nekim kapetanima, slijepcima koji vide i neveri što ju duša čovjekova podigne. Željni smiraja i bonace, žudimo za tihom uvalom pravde i ljubavi, molimo oprost.
Ps. I neka bude sve to i na spomen učitelju mojemu, Jošku Juvančiću.
Krešimir Dolenčić
—
“Cielito Lindo meksička je narodna pjesma ili copla, koju je 1882. popularizirao Quirino Mendoza y Cortés” [Wikipedia], a potpisivali su je i C. Fernandez, Arnulfo M. Romo, A. Varela, A. de Trueba, J.M. Hadiendiz i drugi, mada se pretpostavlja da stvarno podrijetlo vuče još iz kastiljanskih stanza 17. stoljeća, koje su pjevale o pustolovinama gorskih krijumčara. Lako je mogla biti poznata i Ivu Vojnoviću u vrijeme dok je pisao Ekvinocijo, a strofa koja pjeva:
“Ptica što napusti svoje gnijezdo
I nađe ga zauzetim, to je i zaslužila.”
neodoljivo asocira na lik i djelo Nika Marinovića.

Stan Kolev at Club Revelin
2026-09-11 22:30 - 2026-09-12 04:00 | Culture Club Revelin, Svetog Dominika 3, Dubrovnik, 20 000, Croatia
For the first time in Dubrovnik, Culture Club Revelin presents one of most requested names in minimal scene, Stan Kolev!

> Official lineup: Stan Kolev / DANCElectric / Bozzo> Lights&visuals by: PhiberOptic
> Info, reservations & tickets at: www.clubrevelin.com
